Пенутијски језици
Пенутијски језици су хипотетичка макро-породица језика, која обухвата велики број језичких породица на западу континента Северна Америка. Већином пенутијских језика говори се на територији америчких држава Вашингтон, Орегон и Калифорнија.

Име 
Име пенутијски је сложеница, настала од речи за број 2, која се у винтуанским, мајдуанским и јокатским језицима изговара као пен, а у утијским као ути.

Аргументи за и против 
Не постоји сагласност међу лингвистима о постојању пенутијске макро-породица језика. Спорно је и постојање неких језичких породица у оквиру пенутијске макро-породица језика. Неки од проблема у компаративној анализи језика у оквир макро-породице језика последица су раног изумирања многих језика и чињенице да су многи од њих слабо документовани.

За неке подгрупе пенутијских језика, које су скорије предложене, представљени су уверљиви докази. На пример, Кетрин Калахан је груписала мивочке и костаноанске језике у утијску групу језика. А недавно је представила доказе који подржавају груписање утијских и јокатских језика у јок-утијску групу језика. Изгледа да има довољно уверљивих доказа и за постојање плато-пенутијске породице језика (коју су Хјуит и Пауел првобитно назвали шахапвајлутска породица језика 1894), која укључује кламатскомодочки језик, молалски и сахаптијске језике, сахаптински и нез першки.

Класификација 

 Језичке породице које припадају Пенутијској макро-породици језика:
 Цимшијански језици
 Чинучки језици
 Орегонскоприморски пенутијски језици
 Калапујски језици
 Такелмски језик
 Платопенутијски језици
 Винтунски језици
 Мајдуски језици
 Јок-утијски језици

Референце

Литература

Спољашње везе 
 Домородачки народи, језици, језичке групе у Калифорнији 1770.